सस्तो भनेर प्रचारित ४५६ मेगावाटको निर्माणाधीन तामाकोशी जलविद्युत् आयोजनाको अनुमानित लागत पनि रु.३५ अर्बबाट रु.४५ अर्ब पुग्ने अनुमान छ । त्यति हुँदासमेत यसको प्रति मेगावाट लागत भने रु.९ करोड ८६ लाख मात्र पर्छ । जलविद्युत् आयोजनाको लागत अनुमान पेश गर्दै राजनीतिक–प्रशासनिक कमिशन र ठेकेदारलाई आकर्षक मुनाफादेखि भैपरी आउने/नआउने खर्चहरूसम्म जोेडजाड गरेर बढाइने जानकारहरू बताउँछन् । “आयोजना दोहन गर्न ठेकेदार, नेता र कर्मचारी घाँटी एक बनाएर लागेका हुन्छन्” पूर्व सचिव रेग्मी भन्छन्, “आयोजनाको लागत शुरूमै बढी राखिन्छ ।”
